अमेरिका में पहली बार गन खरीदने वाले लोगों में आधी से ज्यादा महिलाएं
2020 में जब बहुत लोग कोविड लॉकडाउन में घरों के अंदर थे तब अमेरिकी धड़ल्ले से फायरआर्म्स खरीद रहे थे। उस वर्ष दो करोड़ 20 लाख गन बिकी थी। ये 2019 से 64 प्रतिशत अधिक थीं। नेशनल शूटिंंग स्पोर्ट्स फाउंडेशन के अनुसार इनमें 75 लाख
2020 में जब बहुत लोग कोविड लॉकडाउन में घरों के अंदर थे तब अमेरिकी धड़ल्ले से फायरआर्म्स खरीद रहे थे। उस वर्ष दो करोड़ 20 लाख गन बिकी थी। ये 2019 से 64 प्रतिशत अधिक थीं। नेशनल शूटिंंग स्पोर्ट्स फाउंडेशन के अनुसार इनमें 75 लाख से अधिक गन उन लोगों ने खरीदी जिनके पास कभी कोई फायरआर्म नहींं था।
2021 में गन हिंसा में 48830 लोगों की मौत हुई। इनमें आत्महत्याएं भी शामिल हैं। अमेरिकी संसद ने 2021 में गन हिंसा से जुड़े पहलुओं का पता लगाने के लिए फेडरल एजेंसियों को रिसर्च के वास्ते करोड़ों रुपए मंजूर किए थे। इस रिसर्च के कुछ नतीजे सामने आए हैं।
हार्वर्ड और नार्थ ईस्टर्न यूनिवर्सिटी के रिसर्चरों का अनुमान है, जनवरी 2019 से अप्रैल 2021 के बीच 75 लाख से अधिक अमेरिकियों ने अपना पहला फायरआर्म खरीदा।
ये नए खरीदार अधिक गन खरीदने वाले श्वेतों से अलग हैं। इनमें आधी से ज्यादा महिलाएं हैं।
20 प्रतिशत अश्वेत और 20 प्रतिशत हिस्पेनिक हैं। नेशनल राइफल एसोसिएशन और नेशनल शूटिंग स्पोर्ट्स फाउंडेशन जैसे संगठनों के अनुसार अमेरिकियों के लिए गन खरीदने का सबसे बड़ा कारण आत्म रक्षा है।
महामारी के शुरुआती दिनों में पहला या दूसरा फायरआर्म खरीदने का विचार कर रहे लोग मानते थे कि दुनिया खतरनाक है। लोग अनिश्चित भविष्य से भी चिंतित थे।
पहली बार गन खरीदने वाले लोग कोविड से भी भयभीत थे। स्टडी के लेखक डॉ. अनेस्टिस का कहना है, गन खरीदने की योजना बना रहे लोगों के मन में आत्महत्या के विचार होने की संभावना अधिक रही। फायरआर्म्स मालिकों के मन में उन लोगों के मुकाबले आत्महत्या के विचार ज्यादा आने की संभावना है जिनके पास गन नहीं है। अमेरिका में 2021 में 26328 लोगों ने गन से आत्महत्या की थी।
गन से खतरे भी बहुत
कई अध्ययनों में पाया गया कि फायरआर्म्स तक आसान पहुंच से घर सुरक्षित नहींं होता है। इसकी बजाय गन होने से आत्महत्या या हत्या की आशंका बढ़ गई।
मिशिगन यूनिवर्सिटी में व्यवहार साइंटिस्ट रेबेका सोकोल कहती हैं, जिन घरों में गन तक लोगों की आसान पहुंच हैं,वहां गन से घायल होने या मृत्यु होने की आशंका ज्यादा रहती है।
रोनी केरिन राबिन
© The New York Times